Stupka-stories | Leon von Moltke se blog
Posts Tagged ‘Stupka-stories’
Stupka-stories: Die lang verhoor
Posted in Uncategorized, tagged Leon von Moltke, Stupka-stories on 07/02/2011| 2 Comments »
Jan Stupka staan stram op toe die voorsitter die verhoor verdaag sodat almal kan eet en wakker word. Dis die derde maal dat Tomas Hruska voor die Paneel verskyn oor die insident met Franz. Jan se gevoelens beier heen en weer soos ‘n stokou kerkklok; albei is tog sy vriende. Of was eintlik, hy sien nie een van die twee meer by die kroegie om die hoek van die Rudolfinium nie. Niks was daarna dieselfde nie en die skokgolwe spoel steeds oor die organisasie. Sy mou haak vas aan die vel papier waarop hy verveeld geteken het en hy skrik as hy sien wat hy geskryf het:
Die kaalgeskeerde koppe knik
blink onder die skel wit lig.
Syerig trek die lawwe pers lappe
hulle asems vas in blouhempborse
net naweke vrygelaat,
los om liefgemaak te word.
Afgeremde praatgate spoeg woorde uit
hier en daar wasig ingeneem,
slaapnewels wat uit die sagte stoele
deur hul knopboude kruip.
Girts blaai hy om